El panellet de pinyons segueix imposant-se en un mercat de sabors | Aguaita.cat\nEl panellet de pinyons segueix imposant-se en un mercat de sabors\nEls pastissers artesans constaten que els joves també continuen consumint este dolç tradicional\nper Redacció, Tortosa, 2 de novembre de 2018 a les 19:51 |\nEl pastisser tortosí Isidre Peralta, amb una safata de panillets. | ACN/ Jordi Marsal\nDe menta, d'avellana, de cafè, de xocolata... se'n venen de sabors molt diversos i cada cop més experimentals, però el panellet tradicional de pinyons, amb massa feta de sucre i ametlla molta, continua mantenint la seva indiscutible supremacia a les taules del país. Així ho constaten els pastissers artesans durant la jornada de Tots Sants. Enguany, preveuen arribar a vendre'n uns 250.000 quilos, tres quartes parts de pinyons. Els preus van dels 35 als 55 euros, molt similars als dels últims anys. El sector veu amb cert optimisme el futur d'este dolç tradicional: "cada cop més, jo aquí ho tinc comprovat, les noves generacions consumeixen panellets", subratlla Isidre Peralta, pastisser artesà de Tortosa.\nSegons els establiments artesanals, la jornada de Tots Sants no és la que majors vendes de panellets registra. Molts clients, assegura Peralta, han fet els deures els dies abans i al caure en pont, també en compraran els dies després. "La del panellet és una diada que es conserva", sosté el pastisser tortosí. L'oferta és del tot variada i, sovint, també exòtica: hi ha panellets artesans de tots els colors i gustos –sempre sobre la base de la massa tradicional d'ametlla i sucre, sense afegir-hi en cap cas les fècules, additius o conservants dels productes industrials que envaeixen el mercat-.\nEls panellets exposats a la pastisseria Peralta de Tortosa. Foto: ACN/ Jordi Marsal\nCada cop més, comparteixen espai als aparadors amb carabasses i decoració pròpia de l'importat Halloween nord-americà. Són ganxos que, molt possiblement, ajudaran a les cada cop més escasses pastisseries artesanes a atreure l'atenció dels joves, molts dels quals pràcticament ni coneixen la Castanyada ni les tradicions autòctones d'estes jornades.\nEnguany han detectat un lleuger repunt de les vendes. Confien també que el temps més fred i el pont festiu que segueix la diada de Tots Sants ajudarà a prolongar el seu consum algunes jornades més. Si bé el costum d'elaborar-los al mateix domicili per part de les famílies continua encara molt arrelat, especialment en zones rurals, "al tenir un cost tan elevat, prefereixen comprar-lo que no pas fer-lo", raona Peralta. L'alt preu dels pinyons del país i les ametlles marcones són els factors principals que ho expliquen.\nTot i això, el responsable de la pastisseria tortosina precisa que mantenen els preus des de fa cinc anys per afavorir-ne el consum. Venen els de pinyons a 45 euros el quilo i els de sabors, una mica més barats. Al capdamunt, però, es troba un panellet molt antic i que requereix una elaboració més lenta i laboriosa: els apreciats "ossos de Sant", fets amb massapà farcit de crema cremada, que arriben als 50 euros.\nUna clienta amb els panillets que acaba de comprar. Foto: ACN/ Jordi Marsal\nCastanyeres en extinció\nTampoc la venda de castanyes al carrer pels volts de Tots Sants, especialment a comarques, ha experimentat canvis importants els últims anys. Ja és pràcticament impossible trobar punts de venda al carrer a les Terres de l'Ebre, on ajuntaments i associacions veïnals mantenen la flama de la festa i en reparteixen, especialment, la nit de la mateixa Castanyada.\nSegons l'Associació Gremial de Majoristes del Mercat Central de Fruites i Hortalisses de Mercabarna (AGEM), enguany es podrien arribar a distribuir unes 400 tones de castanyes, entre un 10 i un 15% més que l'any passat.\nSocietat, Panellets, Castanyada, Tot sants, panellets, pinyons, ametlla, pastisseria artesana, Peralta, Panellets


Reciclar més surt a compte: el nou model metropolità de gestió de residus afavoreix els municipis amb una millor recollida selectiva - Àrea metropolitana de Barcelona\nReciclar més surt a compte: el nou model metropolità de gest...\nReciclar més surt a compte: el nou model metropolità de gestió de residus afavoreix els municipis amb una millor recollida selectiva\nL'AMB, per tal d'incrementar la recollida selectiva de residus a la metròpolis, està impulsant als municipis sistemes que ajuden a individualitzar la recollida, com el porta a porta o els contenidors intel·ligents. S'ha reformulat la taxa metropolitana de tractament de residus (TMTR) per fer-la més justa i equitativa, sota el principi que "qui millor recicla, menys impostos ha de pagar". Els canvis en el model de recollida i gestió s'han reforçat amb una acció de comunicació ciutadana, entorn del web www.canvidhabits.amb.cat/residus.\nWeb Canvi d'Hàbits - AMB | AMB\nL'AMB està impulsant un nou paradigma en la recollida selectiva dels residus municipals, una de les seves línies estratègiques durant el mandat 2015-2019, orientada a facilitar un canvi en els hàbits de la població en els propers anys. Aquest nou model se centra a canviar els sistemes de recollida, no només per reduir l'impacte ambiental, sinó també per facilitar que els millors resultats de recollida selectiva es vegin recompensats econòmicament.\nLa recollida selectiva a la metròpolis ha repuntat l'any 2018 i es troba en el 35,5%. L'AMB, conscient que les campanyes informatives dels darrers anys han arribat al límit de la seva efectivitat, aposta per un canvi de model d'acord amb el Programa metropolità de prevenció de residus i gestió de recursos i residus municipals 2019-2025 (PREMET25), el pla de gestió de residus de la metròpolis de Barcelona.\nEl PREMET25 té com a objectiu donar compliment als mandats de la Unió Europea: una taxa de reciclatge del 55% el 2025 i del 60% el 2030. Per fer-ho, es marca l'objectiu que el 2025 tots els municipis metropolitans hauran d'haver implementat un sistema d'individualització de la recollida de residus que permeti identificar els usuaris i vincular el tipus i la quantitat de residus produïts a nivell individual.\nEl 2025 també s'hauran d'haver establert tarifes individuals en funció dels residus que es generin i de si se separen més o menys bé. Aquest pagament per generació inclourà tant els residus generats en l'àmbit domèstic, que representen un 60% del total, com els de l'àmbit comercial, que suposen el 40% restant\nQui recicla millor, paga menys\nLa principal font d'ingressos per finançar el tractament de residus domèstics i comercials que es generen a l'àrea metropolitana és la taxa metropolitana de tractament de residus (TMTR). Aquest tribut encara és massa desconegut per la població. A la majoria de municipis, les empreses subministradores d'aigua incorporen la TMTR a la factura de l'aigua com a concepte independent. En el darrer any, s'han redissenyat les factures d'aquestes companyies per millorar la visibilitat i la comprensió d'aquest import.\nL'import de la TMTR és proporcional al cost que té el tractament de residus a cada municipi. Aquest cost depèn tant de la quantitat de residus que es generen com del nivell de recollida selectiva. Per tant, el càlcul de l'import de la TMTR s'aproxima al concepte de "qui contamina, paga": els municipis que produeixen menys residus i tenen uns nivells de recollida selectiva més alts paguen fins a tres vegades menys que els que tenen l'índex més baix. El cost mitjà de la TMTR per llar va ser de 60 euros l'any 2018.\nLa TMTR també compta amb diverses bonificacions: l'ús de deixalleries fixes o mòbils, per exemple, permet obtenir un descompte creixent de fins al 14% al cap de l'any. D'altra banda, les famílies en situació de vulnerabilitat tenen una bonificació del 100% de l'import de la taxa. Aquesta mesura s'aplica a unes 18.000 famílies de tot el territori metropolità, i s'estima que l'import subvencionat en concepte de TMTR s'acosta als 800.000 euros.\nL'any 2018, el cost total de tractament dels residus al territori metropolità va ser de 139 milions d'euros. Un 62% es va cobrir mitjançant la TMTR domiciliària, un 24% amb la TMTR no domiciliària, i el 14% restant, amb els pressupostos generals de l'AMB. La majoria d'aquests diners es van destinar a gestionar els residus no recollits selectivament per reduir-ne l'impacte ambiental i recuperar els materials reciclables. Una millor classificació es traduiria en una reducció important dels costos, i per tant, de l'import de la TMTR que ha de pagar per la població.\nCanviar els hàbits de la ciutadania\nPer tal de reforçar aquestes mesures, l'AMB ha posat en marxa una acció de comunicació a la ciutadania, centrada en el web www.canvidhabits.amb.cat/residus, que informa sobre diversos aspectes relacionats amb la recollida selectiva: índexs actuals de cada municipi metropolità, els objectius marcats per la Unió Europea i el sobrecost que implica una incorrecta classificació. Fa èmfasi en el funcionament de la TMTR:\n• FAQ: Respon dubtes freqüents sobre la TMTR, com ara quin és el sistema de càlcul de l'impost, quina diferència hi ha entre la TMTR i la taxa de recollida d'escombraries o per què hi ha municipis que paguen més que d'altres.\n• Què se'n fa, dels meus residus?: Guia de com clasificar cada tipus de residu, i quin procés segueix per pasar de residu a recurs. Així, els visitants poden descobrir, per exemple, com l'oli de cuina usat pot acabar sent combustible per a vehicles, en forma de biodièsel.\n• Com puc millorar la situació?: Llista de recursos per aconseguir reduir la quantitat de residus generats (per exemple amb el servei de reparació d'objectes de l'AMB, "Millor que Nou, 100% Vell), i classificar cada tipus de residu correctament.\n• Dades per reflexionar: L'estancament en la recollida selectiva traduït a xifres, per ajudar a entendre el problema. Per exemple: l'any 2018, un milió de tones de residus van acabar al contenidor de RESTA, el 90% de les quals eren materials reciclables que haurien d'haver anat en contenidors diferents.\n• Nous models i individualització de la recollida: Mostra casos d'èxit entre els municipis metropolitans que ja han apostat per un canvi de paradigma, mitjançant sistemes de recollida porta a porta o contenidors intel·ligents, com ara Tiana, Torrelles de Llobregat o Castelldefels.


Les entitats en defensa de les llengües de tot Espanya protesten al Congrés per la “discriminació” de la llei audiovisual - À Punt\nLes entitats en defensa de les llengües de tot Espanya protesten al Congrés per la “discriminació” de la llei audiovisual\nDenuncien que no garanteix “la igualtat lingüística” i que és “poc respectuosa” amb “la realitat plurilingüe de l’Estat”\nRepresentants en defensa del gallec, el basc, el valencià i l'asturià amb la pancarta que han desplegat a les portes del Congrés / Acció cultural del País Valencià\n26 de maig 2022 - 14:00\nLes plataformes en favor de les llengües pròpies de tot Espanya s’han concentrat aquest dijous a les portes del Congrés per a oposar-se a la llei audiovisual. Aquestes entitats, entre les quals estan Acció Cultural del País Valencià, Escola Valenciana o Plataforma per la Llengua, asseguren que la norma que es tramita al parlament “no donarà més que xicotets passos que no garantiran la igualtat lingüística”.\nDes de l'entitat Acció Cultural del País Valencià, el seu portaveu, Rubén Pitarch, ha assenyalat que les entitats a favor de les llengües pròpies diferents del castellà s'oposen "al projecte de llei audiovisual que ha impulsat el govern de l'estat espanyol".\n"Denunciem la línia immobilista, centralista i poc respectuosa amb la realitat plurilingüe de l'Estat, que ja s'arrossegava de governs espanyols anteriors", ha afirmat Pitarch, qui ha lamentat que continue la "discriminació lingüística" de les llengües d'Espanya que no són el castellà. Afig que el projecte de llei "discrimina, subordina i minoritza" la resta de llengües.\nNetflix incorporarà setanta títols internacionals en català, gallec i euskera\nA més de les plataformes valencianes esmentades, han participat en la concentració davant del Congrés entitats en defensa del gallec, el basc i l’asturià. Els representants d’aquestes entitats han fet referència al procés d'elaboració de la llei durant la protesta.\n"Els agents socials en favor de les llengües hem mantingut una actitud proactiva, fent aportacions concretes als avantprojectes, traslladant als partits les nostres propostes, activant a la ciutadania per a demostrar l'existència d'una demanda social. No obstant això, s'han menyspreat les nostres peticions, per la qual cosa es pot dir que la demanda ciutadana no ha sigut, en absolut, tinguda en compte en aquesta llei", argumentaven els representants de les plataformes que treballen per a defensar les llengües oficials amb menys parlants.\nERC retirarà les esmenes als pressupostos després de pactar la llei audiovisual\nA més, han indicat que "si bé la pressió política i social exercida per les entitats ha sigut determinant per a incloure mínims per a totes les llengües, tant pel que fa a les quotes de catàleg de les plataformes i retransmissions de TVE, com en el finançament anticipat, els canvis introduïts són clarament insuficients i testimonials".\nEn aquest sentit, han afirmat que la legislació general audiovisual "només ha establit percentatges obligatoris de continguts mínims i finançament per al castellà, sense cap indicació ni reconeixement per a altres llengües existents en l'estat espanyol fora de la retòrica buida de contingut".\nEl Congrés insta el govern espanyol que les televisions autonòmiques puguen veure's en tot Espanya


by: fawda - novembre 15th, 2012\nMalgrat això, el passat divendres 9 de novembre ens han confirmat als Jutjats de Cerdanyola que el Jutge ha cedit, paralitzant el desallotjament cautelar i deixant que sigui l’Audiència Provincial de Barcelona qui evalui el recurs presentat per Can Piella. Aquesta decisió, a més de resultar poc habitual (podia haver desallotjat igual, encara que passés al Provincial), és una molt bona notícia per totes nosaltres. Normalment l’Audiència Provincial pot trigar mesos, fins i tot més d’un any, en donar resposta al recurs i això ens dona un marge per continuar covant alternatives. Seguim lloques, amigues!!\nSabem que tot això ha estat gràcies a l’acció col·lectiva i que aquesta no ha de parar. Totes les gallines, unides, tenim més força que qualsevol granger.\nVolem celebrar-ho amb totes vosaltres. Esperem que aviat ens trobem a alguna de les activitats que proposem durant els propers mesos (que podeu anar consultant a la web)\nUs anticipem que al mes de març celebrem, com sempre fins ara, la festa d’ivern de Can Piella, en la que el projecte farà 3 anys i mig. Si teniu propostes per la festa (concerts, tallers, activitats…) podeu enviar-les a canpiella [at] gmail [dot] com i l’anirem conformant entre totes les aportacions.\nI res més. Moltes gràcies pel vostre suport, alegria, constància, difusió, mans, caps… que esperem que segueixin fertilitzant l’entorn, recuperant el patrimoni, la terra i el treball col·lectiu i compartint experiències.\nUna abraçada i ara si…\nCan Piella està viva!!\n<< Terrassa: “Mai ens hem definit sota cap ideologia concreta; la riquesa d’iniciatives és la gràcia del col·lectiu”\nLleida: un any del CSO la Chispa >>


Bicicletes i bous, el miratge de la salvació del món rural - Diari La Veu\nEscriba el número 650242\nAndreu EscrivàAmbientòleg i autor del llibre 'Encara no és tard: claus per a entendre i aturar el canvi climàtic'\nFa uns mesos que se'n parla del desenvolupament del món rural, de quin futur li espera al nostre interior. El dia 26 hi ha convocada una manifestació a València per "Un món rural viu" on s'hi ajunten entusiastes dels bous al carrer –quants en quedarien sense subvencions i ajudes públiques?–, paranyers, caçadors, ciclistes de muntanya i algunes organitzacions de l'àmbit agroalimentari. Un dels objectius de la marxa és "denunciar la discriminació del món rural". Sobta aquesta reivindicació just quan es posa en marxa l'Agenda Valenciana Antidespoblament, quan es recuperen fons europeus per a canalitzar-los a l'interior, quan la gestió dels espais naturals recupera (a poc a poc, fins i tot massa a poc a poc) la funció de preservar la natura i arrelar la gent, quan es busca diversificar l'agricultura i la ramaderia i apostar per la qualitat. Actuacions insuficients potser, però que marquen un gir clar en la direcció de les polítiques públiques sobre el medi rural. Sobta més encara el silenci d'algunes de les organitzacions convocants durant l'època de la bombolla immobiliària, quan el desenvolupament territorial del País Valencià, que ja estava descompensat de dècades ençà, va bascular encara més cap a la costa, la qual actuava com a força extractiva de persones, recursos naturals i econòmics de l'interior. La gent del món rural pagava impostos perquè a València vinguera Ecclestone a beure champagne pagat per tots, i a d'ells no els tocava ni una engruna dels focs d'artifici. Amb una xicoteta part del que es va invertir en grans esdeveniments es podrien haver implementat estratègies realment ambicioses al medi rural. I és que si sumen vostès el cost conegut –que augmenta cada dia– de la Fòrmula 1, la Ciutat de la Llum, Terra Mítica, la Ciutat de les Arts i les Ciències i l'Aeroport de Castelló el compte que els ix és esfereïdor: 2.300 milions d'euros, sis (6!) vegades el pressupost anual actual de tota la Conselleria d'Agricultura, Medi Ambient, Canvi Climàtic i Desenvolupament Rural. I tot això malauradament massa vegades encaminat a plenar les butxaques d'amics, empresaris corruptes i polítics sense escrúpols que hui, afortunadament, ja no estan al Consell sinó als jutjats o hi van de camí. Inversions amb un retorn social escàs i qüestionable, que potenciaren la cornucòpia d'infraestructures prescindibles i equipament sense utilitat real, hipertrofiant el litoral amb els anabolitzants tòxics del crèdit barat, el treball precari, la rajola omnipresent i el turisme low-cost. Una orgia de desgavell territorial, social i econòmic que encara estem pagant a dia de hui, i de la qual no sabem massa bé com eixir.\nEl procés de degradació del món rural i la manca d'oportunitats no és ni d'ara ni tampoc de fa quinze anys; la bombolla urbanística l'únic que va fer és accelerar-lo. Però justament per això cal que ens plantegem si és una alternativa viable seguir fent el que hem fet "tota la vida", i que només ens ha portat a poder mantenir amb respiració assistida a l'interior del país. No hauríem de començar a repensar estratègies, en comptes de demanar que ens deixen fer "el que sempre hem fet"?\nÉs lícit pensar que una d'estes vies poguera ser l'esport de muntanya; a les ciutats vivim des de fa uns anys una explosió de corredors i gimnasos, i potser traslladant-ho a l'interior aconseguim revitalitzar-lo, qui sap. I si bé se celebren centenars de curses cada any, han demostrat que no són la solució. Més encara: moltes tracten la muntanya com un escenari, no com un actor amb veu pròpia, com demostra el "hashtag" (etiqueta) emprat a les xarxes socials a l'últim campionat del món de Trail a Penyagolosa: #CSEscenarioDeportivo. Les curses, com admeten molts dels corredors en privat, no serveixen de lligam amb el món rural. Molts dels que hi competeixen ho farien igual a un polígon industrial o una cantera abandonada. Són –i ja em perdonaran vostès, si els agrada això de córrer– els nous "domingueros", però amb una addicció fortíssima per la competició, el que és potser el valor més allunyat de tots els que defineixen la muntanya. Allà, entre sendes i bosc, som convidats d'un espectacle únic, d'una coreografia estàtica i un cor de veus múltiples que, si vas massa ràpid, deixes d'escoltar i gaudir. I ja els assegure que 800 bicicletes per una pista forestal només deixen solcs i plàstics, i cap arrel; la muntanya i la seua gent segueixen igual el dia d'abans i el de després. Sobta, i de quina manera, que des d'una part de Compromís –i sense desautoritzacions públiques– estiguen demanant rebaixar la protecció del Penyagolosa, un minúscul espai protegit de 1000 hectàrees, per a poder fer el que a les associacions esportives els vinga en gana: total, això deu ser el desenvolupament rural, no? "Desarrollismo de interior", si ho posem en terminologia dels anys seixanta, que s'hi acobla perillosament bé al que s'està debatent. Proposar una disminució de la protecció ambiental respecte a la que va aprovar el Partit Popular de Rafael Blasco i González Pons és tota una declaració d'intencions, que hauria de fer saltar les alarmes a la coalició valencianista. Però no només allà: ara que l'espai verd sembla estar en disputa (curiós: just quan sí que s'estan proposant coses veritablement ecologistes, i no cortines de fum sense substància ni fonament), partits com Podem o organitzacions ecologistes no n'han dit ni pruna. On estan, tan bel·ligerants que han sigut amb altres assumptes secundaris que d'ecologistes no en tenien ni el color verd? Parlar del territori és parlar de la base, de l'essència, del futur, i és que potser no hi ha debat més fonamental que eixe.\nQui escriu açò és un urbanita que s'acosta a la muntanya sempre que pot, i ho fa amb respecte, desconeixement i ganes d'aprendre. M'he equivocat moltes voltes i espere fer-ho moltes més, especialment quan parle de l'interior. Ni en tinc la solució ni tracte d'oferir-la. Però fóra bo que alguns dels qui donen suport acrític a certes reivindicacions com la del dia 26 siguen sincers sobre si estan reflexionant amb honestedat sobre eixe futur rural, o només estan emprant l'interior com a excusa i ferramenta d'usar i tirar per a perpetuar allò que els agrada fer, sense tenir en compte l'entorn, els pobles i la natura; si els qui demanen despullar la natura del vestit de protecció legal que ens ha costat dècades i molt d'esforç teixir ho fan perquè creuen que així la gent viurà millor, o només són simples càlculs electorals. A mi ja els dic que eixe dia no em trobaran a València, sinó a la muntanya, que és potser la millor forma de manifestar-se per un món rural al qual no li calen salvadors de pneumàtic i pólvora impacient.\nQuè –o qui– és un problema per a l'ús?\nFrancesc Esteve, tècnic lingüístic\nEls Criteris lingüístics de la DGPL davant de l'Acadèmia Valenciana de la Llengua\nAbelard Saragossà, Acadèmia Valenciana de la Llengua i Universitat de València\nEscriba el número 786782


Escola Les Vinyes: d’octubre 2017\nELS D’INFANTIL, A COLLIR OLIVES!\nVet-ho aquí que avui, hem pogut anar a visitar el camp d’oliveres que el Pere i l’Assumpció tenen al costat de casa seva i ben a propet de l’escola.\nA la tardor, les branques de les oliveres estan ben carregades de fruits madurs i els pagesos s’apressen a collir-los en el seu punt just de maduresa. Per sort, gràcies a una avisadora especial, hem sabut que avui el Pere feinejava amb les borrasses, els rasclets i el carretó. Per això, després del pati, hem anat a fer el tafaner i fins i tot ens ha tocat treballar.\nLes oliveres són plantades de l’any 2010, estan molt eixerides, però encara són d’una mida que ens ha permès fer de collidors d’olives sense posar-nos de puntetes.\nHem tingut una sortida ben bonica i enriquidora! De ben segur que sempre que passem per davant del camp d’oliveres d'en Pere, ens recordarem que un dia vam descobrir que les oliveres es pentinen.\nDes d’aquesta finestreta, volem agrair la família Ollé Mitjans i la seva bona predisposició a rebre una colla de petits aprenents de pagesos! Ah! I sobretot, MOLTES GRÀCIES, pel jornal: un saquet d’olives que ens anirà la mar de bé per experimentar amb això de premsar i unes imatges que observarem per descobrir què en fan dels sacs d’olives un cop la feina del camp ha acabat.\nQUIN DIA MÉS ESPECIAL, AVUI!\nEtiquetes: 1r EI P3, 2n EI P4, 3r EI P5, curs 17-18, educació infantil, escola les vinyes, sant cugat sesgarrigues, tardor\nSÓC DIPUTAT / SÓC DIPUTADA!\nAvui els nens i nenes de Cicle Superior hem anat a Barcelona, al Parlament de Catalunya!\nProp de quarts de 10 del matí hem sortit ben puntuals de l’escola en direcció al Parc de la Ciutadella. Allà, hem realitzat una activitat on, amb l’ajuda d’un mapa, ens hem pogut situar i descobrir els petits tresors que s'hi amaguen.\nDesprés hem pogut esmorzar i agafar forces per tal de poder entrar al Parlament i convertir-nos en...diputats i diputades!!!\nPrimer de tot ens hem acreditat i ens han explicat com ens havíem de comportar a l’interior de l’edifici.\nA dins ens hem dirigit a la Sala 1 del Parlament i ens hem agrupat en Grups Parlamentaris tot seient en els diferents escons que teníem assignats.\nAllà els portaveus de cada Grup Parlamentari han exposat els diferents punts del seu programa electoral que prèviament ja havíem debatut i escollit a classe.\nUna vegada tots els grups hem escoltat les propostes dels diferents portaveus hem pogut fer preguntes per tal de pensar amb quins grups hi havia més aspectes coincidents, o no, per poder formar una coalició i obtenir majoria absoluta per a poder governar.\nDesprés d’un debat polític intens 3 grups parlamentaris han decidit pactar i un altre grup ha quedat a la oposició.\nArribava, aleshores, un dels moments més emocionants de l’activitat. Primer de tot, s’ha constituït la Mesa i, acte seguit, s’ha passat a fer les votacions per tal d’escollir el President de la Generalitat de Catalunya.\nQuan aquest ha estat escollit per majoria absoluta s’ha passat a l’elecció del Vicepresident i dels altres membres del seu govern i, amb això, s’ha donat per acabada la sessió.\nDesprés hem pogut seguir visitant l’interior de l’edifici i veure l’hemicicle, els diferents escons, passejar per l’escala d’honor...\nFinalment, hem tornat a dinar a la Ciutadella on hem tingut una mica de temps lliure i després ens ha vingut a buscar l’autocar per tornar a Sant Cugat amb la motxilla carregada de nous coneixements i noves experiències!\nEtiquetes: cicle superior, curs 17-18, escola les vinyes, sant cugat sesgarrigues, sortides\nPATIS OBERTS EN DANSA!\nAvui ha estat el primer dia que els alumnes de l'escola han pogut gaudir del nou projecte "Patis oberts". Com ja sabeu, tenim moltes ganes de fer passos endavant per aconseguir que les estones d'esbarjo siguin cada cop més enriquidores, tant a nivell d'espais, com d'activitats i, el més important, a nivell de convivència.\nPer això, el primer pas ja ha estat el que hem fet avui. Els alumnes ja poden escollir, en funció dels seus interessos, allà on volen anar a jugar: al pati del Penell, al pati Petit, a la pista o al camp de futbol. Aquest últim espai només està reservat per als alumnes de primària.\nAvui el pati ha sigut una estona curiosa... Un primer dia de treure el nas i de mirar què es cou... Parlant de coure... La cuineta del pati petit ha estat ben plena de xefs que l'han utilitzat per primera vegada. Mireu, mireu...\nAIXÒ DELS PATIS OBERTS SERÀ UNA EXPERIÈNCIA GENIAL! NO EN TENIM CAP DUBTE!\nEtiquetes: 1r, 1r EI P3, 2n, 2n EI P4, 3r EI P5, 4t, 5è, 6è, curs 17-18, escola les vinyes, pati, sant cugat sesgarrigues\nEl Molí Paperer haurà d'esperar\nAvui dijous els Eriçons, els Dinosaures i els Esquirols havíem d'anar d'excursió a Capellades. Estem tristos, perquè ens encanta escampar la boira i descobrir entorns diferents a les nostres classes.\nÉs una tristesa a mitges, perquè també estem contents! La pluja ha arribat a Sant Cugat, ja la trobàvem a faltar... Les mestres fa dies que ens diuen que la tardor ens porta pluja, fulles que cauen, orenetes que marxen, el fred que arriba... I no vèiem pluja per enlloc!\nAra sí que potser es farà realitat la dita que diu: Si a l'octubre plou, el rovelló mou! Així, podrem creure'ns que la tardor ens envolta i bolets, cargols i castanyes fan acte de presència...\nPer cert, la tristesa s'ha esfumat del tot quan hem sabut que al Molí Paperer ens esperen el dimarts 5 de desembre! Visca! Esperem que no plogui...o nevi! Així doncs, famílies, anoteu-vos al calendari, que el 5 de desembre marxarem a Capellades per descobrir què deu ser això d'un molí paperer.\nA l'escola Les Vinyes, podem afegir una dita nova al refranyer... "Si vols pluja cap aquí, digues que vols anar al Molí.. Si vols pluja a gotellades, digues que vas a Capellades." Hehehe...\nAquest és l'únic contacte amb l'exterior que hem tingut avui... Les vistes a través de la finestra!\nEtiquetes: 1r EI P3, 2n EI P4, 3r EI P5, curs 17-18, educació infantil, escola les vinyes, sant cugat sesgarrigues\nLA CLASSE DELS LLOPS A SANTA FE DEL MONTSENY\nJa fa un mes que hem començat el curs, però... han passat tantes coses! Que encara no en païm una que ja estem embrancats en una altra! A tall de resum, des que hem començat el curs: hem anat a collir raïm per fer-ne most, hem iniciat l’activitat de megafonia ( que ens encanta!!), hem començat a fer experiments relacionats amb la meteorologia, hem anat d’excursió a l’observatori de Pujalt... i avui hem anat d’excursió a Santa Fe del Montseny!\nQuan vam triar el nom de la classe ja sabíem que el primer projecte que treballaríem seria sobre el nom triat. No va ser gens difícil posar-nos d’acord: LA CLASSE DELS LLOPS!\nCom sempre, iniciem el projecte fent una llista sobre el que coneixem del tema, la veritat és que no en sabíem gaires coses. Després, vam fer una pluja de preguntes sobre el que ens agradaria saber d’aquest animal i vam començar a cercar informació, tant a casa com a l’escola. Vam trobar la resposta a gairebé totes les preguntes excepte dues, però fent d’internautes, vam ensopegar amb una pàgina web molt interessant www.signatus.cat. Es tracta de la web d’una entitat que vetlla per l’estudi, la sensibilització i la divulgació del llop, i és clar, ens hi vam posar de contacte de seguida. Ens van proposar fer una activitat que tindria dues parts. Una primera visita a l’escola per tal de conèixer i aprofundir més sobre aquest mamífer: el seu esquelet, la presència a Catalunya, la seva comunicació... i una sortida a Santa Fe del Montseny per a poder afavorir l’estima i el respecte interaccionant directament amb un exemplar de llop ibèric, la Lupus. I això és el que hem fet avui!\nEl primer que hem fet a l’arribar al Montseny ha estat el reconeixement de l’entorn per a cercar indicis de la presència del llop. Hem investigat com autèntics licòlegs! A partir de les petjades, de les restes de pèl enganxat a les branques i de les femtes trobades. Després hem après a udolar com un llop i .... al nostre crit ha aparegut la Lupus!! Una femella de cinc anys que està socialitzada i per tant acostumada a la presència humana. No cal dir que ha estat molt emocionant, veure-la de prop, acaronar el seu pèl aspre i gruixut, la seva curiositat i alerta als sorolls del bosc, el seu trot característic... i les seves ganes de jugar!!\nCom que una imatge val més que mil paraules us deixem un resum gràfic de la sortida d’avui.\nQuin començament de curs!!\nEtiquetes: 4t, cicle mitjà, curs 17-18, escola les vinyes, proejecte, sant cugat sesgarrigues, sortides\nBona nit famílies, hem començat el segon dia realitzant una caminada pels penya-segats, tot seguit hem escoltat en silenci els sons de la natura mentre gaudíem de les vistes.\nCoincidint amb l’explicació dels monitors, endinsats en la profunditat del bosc, ens ha vingut a visitar un esquirol que saltava d’arbre en arbre.\nHem divisat el castell de Tamarit i seguint el camí, hem aprofitat per fer-nos un bany a la cala, ha sigut d’allò més refrescant.\nA la tarda alguns nens/es han aprofitat per fer una petita migdiada, la resta de la canalla ha continuat realitzant l’activitat de tarda que consistia en fer una gimcana que portava per nom els 7 mars.\nHem acabat el dia amb una gran festa pirata ballant i cantant.\nDemà serà l’últim dia, ja veureu que l’aprofitarem al màxim....\nEtiquetes: 1r, 2n EI P4, cicle inicial, colònies, curs 17-18, sortides, tardor\nEtiquetes: 1r, 2n, cicle inicial, colònies, curs 17-18, escola les vinyes, sortides, tardor\nBona nit, la classe de la tempesta i els guepards hem arribat a Tamarit sota un sol estiuenc i amb l'entusiasme que ens acompanya sempre que marxem uns dies de colònies.\nHem arribat amb un obrir i tancar d’ulls. Els monitors ja ens estaven esperant. Hem deixat les motxilles a les habitacions, hem esmorzat i els ajudants del pirata Puntamora ens han donat la benvinguda.\nHem pogut descobrir molts racons de la casa i hem realitzat activitats de grup i de l’entorn.\nDesprés de dinar ens ha donat temps per anar a les habitacions i preparar els llençols, el sac de dormir i posar la roba als armaris. Quan han arribat els ajudants del pirata Puntamora hem anat a fer una descoberta de la platja de Tamarit pel camí de Gaià fins la seva desembocadura, on hem pogut observar la vegetació i els animals de l’entorn. En acabar ens hem mullat els peus a l’aigua tot jugant amb les onades.\nDesprés de sopar hem agafat els lots i ens hem anat tots a buscar el tresor del pirata Puntamora. Ja tenim el tresor amb nosaltres!!! VOLEU SABER QUÈ HI HA DINS DEL BAGUL??.....BONA NIT\nEtiquetes: 1r, 2n, cicle inicial, colònies, curs 17-18, escola les vinyes, sant cugat sesgarrigues\nImatges de Tamarit\nDimarts 10 d’Octubre Bona nit famílies, hem començ...\nCOLÒNIES A TAMARIT Dilluns 9d’octubre Bona nit, la...


Massamagrell contracta set persones gràcies a programes subvencionats per LABORA | Valencia Extra\nL’Ajuntament de Massamagrell ha realitzat set noves contractacions de persones del municipi gràcies a tres programes diferents subvencionats per LABORA. L’Alcalde de Massamagrell i l’agent de desenvolupament local de l’Ajuntament han donat aquest matí la benvinguda a aquests nous treballadors i els han informat sobre el curs de formació de prevenció de riscos laborals que realitzaran.\nA través del programa EMCORP, s’ha contractat a un pintor, una jardinera, una tècnica de contractació i una auxiliar administrativa de serveis socials per a la tramitació d’expedients de dependència. Aquest programa consisteix en la contractació de persones desocupades d’almenys 30 anys, per un període de sis mesos a jornada completa.\nD’altra banda, la subvenció provinent de l’IVAJ ha permés la contractació d’un tècnic de joventut, i amb la subvenció per a la realització d’itineraris d’inserció laboral s’ha contractat dos orientadors laborals.\nEl consistori ha rebut un total de 216.030 euros, que es desglossen en 49.101’44 euros de l’EMCORP, 33.000 euros de la subvenció de l’IVAJ i 133.928’56 euros de la subvenció per a la realització d’itineraris d’inserció laboral de la Conselleria de Polítiques Inclusives de la GVA.\nL’Alcalde de Massamagrell i Regidor d’Ocupació, Paco Gómez, explica “aquests programes de foment d’ocupació estan destinats a la contractació de persones desocupades per a la realització d’obres i serveis d’interés general i social. Des de l’Ajuntament de Massamagrell continuem sol·licitant-los any rere any, ja que beneficien tant a les persones en cerca d’ocupació que busquen experiència com a l’Ajuntament a manera de reforç de personal”.\nAquests nous treballadors s’han incorporat hui mateix als seus llocs de treball i desenvoluparan la seua activitat durant els pròxims mesos.


El Govern manté la ‘llei Aragonès’ malgrat les protestes per temor de les privatitzacions - CATzona\nEl Govern té en peu de guerra bona part dels actors socials per una de les set lleis que manté vives al Parlament pendents d’aprovació: l’anomenada llei Aragonès. La norma, que pretén regular la contractació privada dels serveis públics d’atenció a les persones, s’ha topat amb l’oposició de desenes d’entitats socials, que temen noves privatitzacions. El Departament d’Economia, dirigit per Pere Aragonès, es manté ferm i pretén tirar-la endavant sense canvis importants. Les entitats van sortir diumenge al carrer en senyal de protesta.\nAdministració autonòmicacatalunyaeconomiaespanyaGeneralitat CatalunyaPere AragonèspoliticaPolítica econòmicaPolítica socialPrivatitzacionsServeis socialssocietat


General archivos - Pàgina 259 de 270 - La Nostra Escola Comarcal\nLa Nostra Festa de la Primavera\nDivendres i dissabte passat, l’Escola ha celebrat la Festa de la Primavera. La satisfacció de l’alumnat, dels treballadors i treballadores, de pares i mares, d’amics i d’amigues, dels antics alumnes,…se’ns nota a la cara. Aquest encontre festiu que cada primavera ens convoca a l’amistat, a les relacions amables, a la creativitat… és ja un senyal…\n11 maig, 2007 Leave a commentGeneralBy Miquel Àngel Campos\nEns arriben les fotos de la Nit d’Expressió!!\nEnguany en vegada de Tómbola hem muntat la paradeta del mercat solidari, amb productes confeccionats per l’alumnat de Infantil, primària i secundària, i altres regalats generosament per uns pares. S’han recaptat quasi 800 € i els hem lliurat a l’associació GENT SOLIDÀRIA DE L’HORTA I es van a destinar als programes de solidaritat amb el…\n10 maig, 2007 Leave a commentGeneralBy Miquel Àngel Campos\nUna nova experiència astronòmica!!\nAvui dilluns el grup de 2n ESO ha visitat les instal·lacions de l’Observatori Astronòmic de València a l’Institut d’Investigació Botànic Cavanilles de Burjassot. L’activitat ha constat d’un audiovisual amb tecnologia 3D, un taller de construcció d’un rellotge solar i una aproximació als cohets i a les diferents tècniques d’enlairament d’objectes a l’espai. L’experiència ha estat…\n7 maig, 2007 Leave a commentGeneralBy Miquel Àngel Campos\nAlmudena Sanchis a l’escola\nA partir d’avui i durant la propera setmana tindrem a l’escola una exposició sobre la vida quotidiana a la República Dominicana. Almudena Sanchis -comissària de l’exposició junt amb Amparo Hervás i voluntàries en cooperació durant l’estiu de 2006 a la República Dominicana- ens ha contat al grup de 1r ESO la seua tasca i la seua…\n4 maig, 2007 Leave a commentGeneralBy Miquel Àngel Campos\nMATILDE PORTALÉS A LA PRIMÀRIA\nEl divendres passat ens va visitar la nostra amiga i ex-alumna de l’escola Matilde Portalés. Si no la conegueu us l’anem a presentar. És una il·lustradora que ens fa entrar en el món de la imaginació amb els dibuixos dels llibres de poemes i contes. Crea i pinta un univers ple de papallones pintores, llunes…\nEsther Canalejas al III Campionat d’Espanya de Gimnàstica Estètica de Grup\nEsther Albert Canalejas, alumna de 4t de Secundària participa aquest cap de setmana en el III Campionat d’Espanya de Gimnàstica Estètica de Grup (Gimnàstica Rítmica sense aparells i Dansa Contemporània) que es celebra del 4 al 6 de maig en Cartagena. Des de l’Escola li desitgem a Esther i a les seues companyes d’equip molt…\nISABEL MINGO VISITA A L’ALUMNAT D’EDUCACIÓ INFANTIL\nEl passat dimecres els xiquets i les xiquetes d’Educació Infantil, rebérem la visita d’Isabel Mingo a l’Escola, on ens representà el seu nou llibre de poesia “SAC DE POEMES???. Isabel ens convidà a inventar poemes, jugarem amb paraules, llegirem, cantarem,… en fí, gaudirem del mon de la poesia des de ben prop i aprenérem que…\nLluis Avinyó al Sahara\nAquestes són algunes de les fotografies que ens ha fet arribar Lluis, alumne de 4t ESO, de la seua estada als campaments de refugiats saharauis. Aprofitem per recordar-vos que al Mercat Solidari de demà podreu comprar diferents manualitats realitzats per l’alumnat i les aportacions recollides es destinaran al mateix Sahara a través d’ALDAIA SOLIDÀRIA.\nACTIVITATS REGIDORIA DE JOVENTUT AJUNTAMENT DE VALÈNCIA\nJúlia Ramos, mare de Lívia, ens envia informació sobre les activitats que es fan des de la Regidoria de Joventut de l’Ajuntament de Valencia als mesos de Juny i Juliol, la informació la teniu en www.valencia.es a la pàgina de Joventut.


Biocatalitzadors per a una química industrial més sostenible - UABDivulga Barcelona Recerca i Innovació\nUna de les estratègies per millorar la sostenibilitat de les reaccions químiques industrials és l’ús de biocatalitzadors, com els enzims o les cèl·lules. El projecte europeu ROBOX, amb participació del Departament d’Enginyeria Química de la UAB, pretén ampliar la utilització d’aquests catalitzadors a diferents sectors industrials, com són l’alimentari, el farmacèutic, el dels materials i el de la química fina.\nUna gran part dels processos que es duen a terme a la industria química estan basats en reaccions d’oxidació. Una de les estratègies per millorar la sostenibilitat i el balanç econòmic d’aquests processos es l’aplicació de biocatalitzadors, com els enzims o les cèl·lules, en substitució d’altres catalitzadors químics convencionals. La utilització d’aquests biocatalitzadors permet que les condicions de temperatura, pressió i pH requerides per a portar a terme les reaccions siguin moderades, disminuint així les necessitats energètiques dels processos. A més, els catalitzadors biològics presenten altres avantatges de caràcter químic tals com una elevada especificitat i selectivitat.\nTot i les avantatges que representen els biocatalitzadors, aquest són aplicats bàsicament en processos de la industria farmacèutica, ja que l’alt valor afegit del productes farmacèutics compensa la menor estabilitat i l’increment de cost del biocatalitzador en comparació amb els tradicionals catalitzadors químics.\nEl nou projecte europeu ROBOX, iniciat a l’abril d’aquest any i on participa el Grup d’Enginyeria de Bioprocessos i Biocatàlisi Aplicada i la Planta Pilot de Fermentació del Departament d’Enginyeria Química de la UAB, té com a objectiu ampliar la utilització dels biocatalitzadors oxidatius en una amplia gamma de sectors industrials a més del farmacèutic, tals com el sector de la nutrició, la química fina i els materials. En aquest projecte, finançat per la Comissió Europea dins del marc de l’Horitzó 2020, es faran servir quatre tipus diferents d’enzims oxidatius, els quals seran millorats en quant a activitat, especificitat i estabilitat, mitjançant diverses metodologies d’optimització i es desenvoluparan processos biooxidatius amb aire a nivell de planta pilot. La principal tasca que es desenvoluparà al Departament d’Enginyeria Química de la UAB, coordinada pel Dr. Gregorio Álvaro, se centrarà en l’optimització de la producció en bioreactor dels biocatalitzadors seleccionats, així com en la millora de l’estabilitat dels catalitzadors biològics mitjançant diverses tècniques d’immobilització i l’enginyeria de les biotransformacions.\nEl desenvolupament del projecte ROBOX, on participen dos grans empreses, sis petites i mitjanes empreses i onze centres d’investigació, incloent la UAB, permetrà millorar la competitivitat dels processos biocatalítics en comparació amb els processos químics tradicionals.\nThe research for this work has received funding from the European Union (EU) project ROBOX (grant agreement n° 635734) under EU’s Horizon 2020 Programme Research and Innovation actions H2020-LEIT BIO-2014-1.\nDepartament d'Enginyeria Química de la UAB


ᐅ Manteniment informàtic Gilet - Manteniment informàtica Gilet\nSom experts i comptem amb molts anys d’experiència en manteniment informàtic Gilet, serveis informàtics\nLa clau del nostre servei de manteniment informàtic Gilet és l’experiència i professionalitat del nostre equip tècnic i el nostre expert sistema de gestió\nEl nostre servei de manteniment informàtic Gilet i suport tècnic informàtic correspon a serveis constants preventius i resolutius en les instal·lacions del client, amb l'objectiu de prevenir i incentivar actuacions correctives. A Gestinet Gilet, també realitzem la monitoratge dels servidors i usuaris a cada client per a poder oferir més i millor control, donant una resposta més ràpida i efectiva en cada actuació i situació.\nGestinet Gilet només utilitzem plantilla professional pròpia qualificada\nÉs important destacar, sobretot en el sector outsourcing de serveis de manteniment informàtic Gilet, que tots els tècnics informàtics de Gestinet són professionals experimentats en plantilla, fixes ubicats a la província de Gilet, pel que no utilitzem la modalitat de subcontractació i/o utilització de perfils freelance, ja que aquestes modalitats van en decrement del servei i satisfacció del client.\nEl servei de manteniment informàtic Gilet de Gestinet, és líder del sector per experiència, reputació i màximes garanties\nGestinet, empresa referent en manteniment informàtic Gilet, suport i serveis informàtics amb una llarga experiència i recorregut en el nostre sector, compta amb un gran equip tècnic professional en constant formació i reciclatge de coneixements que aporta als nostres clients el millor assessorament i experiència per tal d’aconsellar i recomanar en cada moment i situació la millor i més eficient solució.\nManteniment informàtic Gilet: Gestinet compta amb una de les respostes més ràpides del sector\nGestinet compta amb una de les respostes més ràpides sobre incidències informàtiques i qualsevol entrebanc informàtic que el client pugui patir. Inicialment, mitjançant resposta remota per a mirar de ser més eficients, ràpids i efectius, i el següent nivell és la resposta presencial per part dels nostres tècnics a la ubicació del client, oferint a Gilet una de les respostes més ràpides del mercat.\nIgual que oferim un servei de manteniment informàtic Gilet periòdic, preventiu, expert i exigent, també disposem d’altres serveis vitals per a qualsevol empresa avui dia, com el servei de disseny web Gilet, utilitzant sempre les tècniques i metodologia de disseny web més innovadores i eficients.\nManteniment informàtic Gilet: Gestíó integral de backups\nEn totes les modalitats de manteniment informàtic Gilet que oferim, una de les facetes més importants i sensibles que el nostre servei gestiona i assegura és la correcta realització de backups (còpies de seguretat) de dades i sistemes de cada client, oferint diversos serveis i opcions en aquest sentit com a complement i/o millora d’aquest sistema de seguretat tan primordial i vital per a qualsevol empresa. Revisió integral de backups en local, realització de backups externes o en aparells extraïbles (LOPD), etc...\nEl temps màxim de resposta sobre incidències de manteniment informàtic Gilet és de 3 a 4 hores. Actualment donem resposta immediata.\nTots els nostres tècnics de manteniment informàtic Gilet disposen com a mínim de Grau Superior Informàtic en Sistemes Informàtics.\nVinculem per a cada client un mínim de 2 tècnics directes per a ser el més resolutius i precissos possible en el manteniment informàtic Gilet.\nDonem els telèfons mòbils dels tècnics vinculats en el manteniment informàtic Gilet per a que el client pugui contactar directament amb ells i ser més resolutius i efectius.\nDisposem de tècnics fixes i estables per a donar un servei de manteniment informàtic Gilet estable i ràpid sense sorpreses ni esperes.\nEls nostres clients de manteniment informàtic Gilet disposen d’una potent Extranet per a la gestió completa del seu servei.\nContractes de manteniment informàtic Gilet amb màximes garanties\nRealitzem contractes de manteniment informàtic Gilet de prevenció, reparació i seguiment constant dels sistemes informàtics de cada client. Comptem amb molts anys d’experiència i una important cartera de clients a Gilet aconseguida amb la rigorositat i professionalitat de tot l’equip humà de Gestinet, fet que ens posiciona com a una empresa referent i líder dins el nostre sector.\nManteniment informàtic Gilet, presencial, remot i monitorat\nEls nostres tècnics informàtics realitzen el servei de manteniment informàtic Gilet, xarxes, aparells i components informàtics de forma presencial a les oficines dels clients, juntament amb el monitoratge dels sistemes i resposta remota inclosa.\n100% Garanties en el nostre servei de Manteniment informàtic Gilet\nA Gestinet Gilet coneixem i som conscients de la importància d’un bon manteniment informàtic Gilet i una actuació en aquest sentit proactiva i responsable, i d’aquesta manera evitar tant problemes de seguretat com entrebancs en una gestió eficient de tot els recursos de la xarxa, servidors i usuaris de cada client.


COM ES DESCOBREIXEN LES CARACTERíSTIQUES DE L’ORDINADOR - WINDOWS - 2020\nCom es descobreixen les característiques de l’ordinador\nEn algunes circumstàncies, els usuaris de la xarxa social VKontakte poden necessitar per ocultar les seves fotos personals. Qualsevol que sigui el motiu de la protecció, l'administració de VK.com ja ha proporcionat a cada usuari tot el necessari per a aquest propòsit.\nAbans de començar el procés de tancament de fotografies, es recomana determinar les prioritats d'importància, ja que en alguns casos és més fàcil eliminar imatges. Si encara heu de tancar la foto d'un o de tots els usuaris, seguiu les instruccions següents, segons la vostra situació.\nAmagar la foto de VKontakte\nEn primer lloc, és important entendre que hi ha molts casos quan necessiteu ocultar les vostres fotografies i que la solució de cada problema individual cal tenir en compte. En la majoria dels casos, literalment qualsevol problema amb una foto de VKontakte es resol eliminant-los.\nEn el procés d'ocultar les fotografies, recordeu que, en alguns casos, les accions realitzades són irreversibles.\nLes instruccions següents us permeten resoldre fàcilment el problema d’amagar les imatges en una pàgina personal d'una forma o altra, segons el que vulgueu aconseguir.\nAmaga la vista prèvia de la foto a la pàgina personal\nCom sabeu, a la pàgina personal de cada usuari de VK hi ha un bloc de fotografies especialitzat, on es recullen diverses imatges a mesura que s’afegeixen. Tant les imatges descarregades com l’usuari es guarden manualment.\nEl procés d'ocultació de fotografies d'aquest bloc és la norma per a la majoria dels usuaris i no pot causar problemes greus.\nVés a la secció "La meva pàgina" a través del menú principal.\nTrobeu un bloc especialitzat amb fotos a la vostra pàgina personal.\nEl nombre d’imatges visualitzades simultàniament en aquest bloc no pot excedir de quatre.\nGireu sobre la imatge que necessiteu ocultar.\nAra heu de fer clic a la icona creuada que apareix a la cantonada superior dreta de la imatge amb un consell "Amaga".\nDesprés de fer clic a la icona esmentada, la foto que segueix després de la suprimida passarà al seu lloc.\nEs recomana prestar atenció a la pista que apareix a la part superior de la vista prèvia de la foto. Aquí és on podeu restaurar la imatge recentment suprimida d’aquest canal fent clic a l’enllaç. "Cancel·la".\nSi se suprimeixen totes les fotos de la cinta o es transfereixen a un àlbum privat amb drets d'accés limitats, aquest bloc es modificarà lleugerament.\nDesprés de totes les manipulacions realitzades, es pot considerar que l'ocultació és completa. Tingueu en compte que és possible eliminar imatges d’aquesta cinta exclusivament a mà, és a dir, per a aquests efectes no hi ha extensions o aplicacions de confiança.\nAmaga la foto amb una marca\nSovint succeeix que un amic teu, o només un teu amic, et marqui en una imatge o foto sense el teu coneixement. En aquest cas, és possible utilitzar una secció especial de configuració social. Xarxes VKontakte.\nEn el procés d'ocultar les fotos, on estigueu marcades, totes les accions es produeixen a través de la configuració de la pàgina. Per tant, després de l'aplicació de les recomanacions s’eliminaran completament totes les imatges en les quals heu estat marcats.\nObriu el menú VC principal fent clic a la vostra foto de perfil a la part superior dreta de la pàgina.\nA través de la llista oberta aneu a la secció "Configuració".\nAra heu de canviar a la pestanya de privadesa a través del menú de navegació.\nAl bloc de sintonia "La meva pàgina" troba l’article "Qui veu les fotos en què estava marcat".\nAl costat de la llegenda anomenada anteriorment, amplieu el menú addicional i seleccioneu "Només jo".\nAra, si algú intenta marcar-vos en alguna fotografia, la marca resultant només serà visible per a vosaltres. Per tant, es pot considerar que la foto estigui oculta als forasters.\nL’administració de VKontakte us permet carregar absolutament totes les fotos, però amb algunes restriccions menors sobre la classificació d’edat. Si un usuari ha publicat una foto normal amb vostè, l’única manera de sortir aquí és una sol·licitud personal de retirada.\nTingueu cura, les configuracions de privadesa establertes de les imatges marcades s'apliquen a totes les fotos sense excepcions.\nAmaga àlbums i fotos pujades\nMolt sovint, els usuaris s'enfronten a un problema quan necessiten ocultar un àlbum o qualsevol foto penjada al lloc. En aquest cas, la solució es troba directament a la carpeta de configuració amb aquests fitxers.\nSi els paràmetres de privadesa establerts us permeten veure un àlbum o un nombre determinat d’imatges exclusivament per a vosaltres com a propietari del compte, aquests fitxers no es mostraran al flux amb fotos a la vostra pàgina personal.\nSi necessiteu configurar la configuració de privadesa única, només cal que feu algunes fotos manualment.\nVés a la secció "Fotos" a través del menú principal.\nPer ocultar qualsevol àlbum de fotos, moveu el cursor del ratolí sobre ell.\nLa configuració de privadesa no es pot editar per a un àlbum "Fotos al meu mur".\nA la cantonada superior dreta, feu clic a la icona amb un consell. "Edició d’àlbum".\nA la finestra d’edició de l’àlbum de fotos seleccionat, cerqueu el bloc de configuració de privadesa.\nAquí podeu ocultar aquesta carpeta amb imatges de tots els usuaris o deixar accés només als amics.\nDesprés de configurar la nova configuració de privadesa, per confirmar el tancament de l'àlbum, premeu el botó "Desa els canvis".\nLa configuració de privadesa establerta per a l'àlbum de fotos, en la majoria dels casos, no requereix verificació. Si encara voleu assegurar-vos que la configuració és correcta, només podeu veure les imatges ocultes, podeu demanar-li a un amic que vagi a la vostra pàgina i assegureu-vos que les carpetes amb imatges queden amagades.\nPer defecte, l'àlbum és privat. "Fotos guardades".\nFins ara, l'administració de VKontakte no proporciona la possibilitat d'ocultar cap imatge. Per tant, per ocultar una foto independent, haureu de crear un àlbum nou amb la configuració de privadesa adequada i moure-hi el fitxer.\nTingueu cura de les vostres dades personals i us desitgem bona sort.


La roda de premsa, que ha tingut lloc al celler de PROAVA, ha anat acompanyada d’una cata comentada\nLa Institució Alfons el Magnànim-Centre d’Estudis i d’Investigació ha presentat hui als mitjans de comunicació el llibre "Vino y sociedad. Una introducción a la sociología del placer", escrit per Benno Herzog, sociòleg i professor de la Universitat de València. L’acte ha consistit en una presentació a càrrec de l’autor, seguit d’una visita guiada al celler de PROAVA (Productes Agroalimentaris de Qualitat Comunitat Valenciana) i una cata de vins comentada i maridada amb productes artesans i locals.\nLa intervenció de l’autor s’ha centrat a subratllar l’interés del llibre en introduir els no iniciats al fascinant món de les relacions socials a través del vi. Estes relacions formen part de la nostra vida i cultura de manera tan natural que rares vegades ens parem a reflexionar al respecte. El text de Herzog busca ampliar el tracte amb el vi en la seua dimensió social. La seua lectura oferix la possibilitat de convertir el consum del vi en alguna cosa més social encara, pel fet d’oferir eines per a parlar-ne també del vessant sociològic.\nMaria Josep Amigó, vicepresidenta de la Diputació de València, ha obert l’acte destacant el canvi de rumb que el Magnànim ha dut a terme en els darrers anys. La vicepresidenta ha destacat el canvi de línia editorial que el Magnànim encetà en 2016, pel qual passà de ser una editorial de tall historicista a un centre de debats públics sobre temes d’actualitat de tot tipus. Dins d’esta nova direcció també tenen cabuda reflexions sobre aspectes aparentment menys conflictius i més plaents, com el vi i les seues articulacions amb el món social.


Mallorca 233, 93 2504471\nEn aquest local projectat per Saeta Estudi té el seu espai Ballut. Es tracta d’una concept store que combina la seva pròpia línia de llenceria de la llar –llençols, estovalles, kimonos- i complements de marroquineria juntament amb altres propostes d'artesans locals, dissenyadors emergents i algunes prestigioses marques del món de la decoració seleccionades pel seu 'savoir faire '.\nEn un temps en el qual en qualsevol punt del planeta es pot comprar el mateix, menjar el mateix, i moblar la casa de la mateixa manera, i sense tenir en compte les persones i els mitjans que s'han utilitzat en la seva producció per tenir uns preus assequibles, Ballut aposta pel contrari.\nLa seva filosofia és oferir articles singulars, de la màxima qualitat i amb un ampli rang de preus que han seleccionat acuradament basant-se en l'originalitat, el disseny, la responsabilitat, i d'origen 100% nacional o europeu. Saben qui els fabrica, com i on.\nDes del principi, els responsables de Ballut van posar especial èmfasi en l'elecció d'un local que reunís totes les característiques necessàries per donar cabuda a la seva amalgama de propostes. Després d'un any de recerca i vuit mesos d'obres, va veure la llum aquest dinàmic espai que va ser concebut com un tetris gegant en el qual totes les peces acaben encaixant d'una manera o altre.\nAixò permet utilitzar els mateixos elements per exposar els productes de maneres diferents en funció de les seves necessitats en un magnífic teló de fons. Per a això, es va respectar l'estructura i la base original d'aquesta casa burgesa dels anys quaranta, però eliminant totes les interferències acumulades al llarg del temps i utilitzant els tons verds com a fil conductor.\nTant els mobles com els expositors i la il·luminació van ser especialment dissenyats per Ballut amb peces i materials d'estil industrial, com els volums modulars de xarxa de filferro que componen combinacions intercanviables, els penjadors de tubs de metall que surten de la paret, o els llums de neó que vesteixen l'espai i potencien aquest ambient efectista i teatral.\nFotògraf: Antonio Navarro Wijkmark


El Pebrasset: Hi ha una relació directa entre el temps dedicat a veure televisió i les funcions cardiovasculars\nHi ha una relació directa entre el temps dedicat a veure televisió i les funcions cardiovasculars\nUna investigació realitzada per sis centres d'Atenció Primària ha revelat que quan més temps es dedica a veure la televisió, pitjors són les funcions vasculars de la gent.\nAquestes dades s'extrauen d'un estudi, on s'ha realitzat un qüestionari , a uns 732 individus d'entre 20 i 80 anys, sobre hàbits de vida vinculats al sedentarisme. La informació que han aportat va ser per un paràmetre, el PAIx75, que es deriva de mesures de la pressió arterial.\nPer realitzar aquesta avaluació s'ha utilitzat un nou instrument que pren diverses dades, per exemple, la pressió arterial i realitza també una presa de la pressió arterial central mitjançant tonometria. Amb aquesta informació construeix els valors de PAIx75 i com més gran siguen, major rigidesa arterial i pitjor funcions vasculars.\nEs va investigar que la gent que dedica més de 20 hores a la semana presenta xifres de PAIx75 molt més elevades, de manera que la seua salut cardiovascular era pitjor.\nL'ampli anàlisi estadística no deixa cap dubte i dona gran validesa a la relació d'altres factors com l'edat, el sexe, el consum de fàrmacs, l'obesitat o el tabaquisme, que reforcen que el sedentarisme té conseqüències molt negatives per a la salut cardiovascular.\nAquestes persones que han agafat per a realitzar aquesta investigació és gent que gaudeix de bona salut.\nPublicado por Belén en 11:19\nEtiquetas: bh, curs 2012-13, ferrandoespib, funcions cardiovasculars


Posem nom a la realitat, per a poder abordar-la - VilaWeb\nPosem nom a la realitat, per a poder abordar-la\n«Cal parlar amb normalitat per a trencar el tabú i l'estigma instaurat a la nostra societat envers una realitat que, cada vegada, pateix més gent.»\nPer: Paula Soler Torró\nPer al Govern d’Ontinyent les persones són el més important. Per això, en esta nova legislatura volíem abordar dues qüestions com són la soledat de les persones majors i la taxa de suïcidi, ja que tots els informes nacionals i autonòmics indicaven l’increment d’aquests dos col·lectius.\nEn rebre les xifres d’Ontinyent, aquelles dades que apareixen en informes globals van passar a ser dues realitats que hem convertit en una prioritat. Les xifres parlen per si mateixa. Per una part, a Ontinyent hi ha 1.514 persones majors de seixanta-cinc anys que viuen soles o almenys consten empadronades com a tal. D’altra banda, pel que fa a la taxa de suïcidi, segons dades de la Policia Local, en els últims tres anys hi ha constància de vuitanta-set intents de suïcidi i sis de consumats.\nAmb el pla de lluita contra la soledat, com ja vàrem anunciar, volem arribar a la població que viu sola, especialment aquella que per comptar amb pocs recursos econòmics, o per no tindre un cert grau d’autonomia, no pot gaudir dels programes d’envelliment actiu impulsats per l’Ajuntament d’Ontinyent o de totes aquelles activitats que es fan al Centre Cívic del Llombo i al CIM de Sant Rafel. És fonamental arribar a estes persones i saber quina és la seua necessitat per a poder oferir-los altres programes municipals, com ara Menjar a Casa, teleassistència, acompanyament a través del nostre voluntariat de serveis socials AMVOS o, fins i tot, la tramitació de la llei de la dependència. Amb les enquestes donarem veu de nou a la ciutadania perquè siguen ells i elles qui ens expliquen els seus problemes i així poder oferir solucions reals per a totes i tots els ontinyentins.\nPerò, tan important és oferir solucions davant situacions complexes com no tancar els ulls davant realitats, també complexes, com puga ser el suïcidi. A les xifres d’Ontinyent cal sumar aquestes: a escala mundial hi ha una mort cada 40 segons, en l’àmbit estatal és la principal causa externa de mortalitat, i a la Comunitat Valenciana per cada 100.000 habitants hi ha 7,7 suïcidis. Són xifres reals, que amaguen una situació que cal abordar ja.\nL’Ajuntament d’Ontinyent com a administració, i encara que no disposem de tots els mitjans necessaris amb els quals sí que compten institucions superiors, elabora un pla de prevenció contra el suïcidi. Serem pioners en l’àmbit municipalista en la implantació d’aquest tipus de plans perquè som conscients que el silenci no ajuda totes aquestes persones que, en algun moment, han pensat que és millor desaparèixer. És cert que el suïcidi és considerat com un problema multifactorial i de gran complexitat que necessita, sobretot, un canvi social per a una prevenció adequada. Però, també és cert que el primer pas és parlar d’aquesta realitat. No podem oblidar que el suïcidi és el cim d’un problema que amaga malalties com la depressió o l’ansietat. Cal parlar amb normalitat per a trencar el tabú i l’estigma instaurat a la nostra societat envers una realitat que, cada vegada, pateix més gent. Totes i tots aquells que estan passant per un procés depressiu han de saber que poden parlar amb normalitat de què senten i, sobretot, que poden demanar ajuda.\nNosaltres hem deixat de mirar a una altra banda i encara que ens queda molt de treball per davant, sabem que estem en el camí correcte. Tots els estudis indiquen que molts dels suïcidis es poden prevenir. Governem per a tots i cadascun dels col·lectius de la nostra ciutat, especialment els més vulnerables.\nPaula Soler Torró · Regidora Coordinadora de l’Àrea de Política per a les Persones


Near Ozas Vilnius Lituània - Ofertes d'hotels amb els MILLORS DESCOMPTES EN LÍNIA\nBaltupiai, Vilnius, Lituània - Excel·lent ubicació - Veure al mapa\nMés informació sobre Near Ozas\nSi el que està buscant és per un hotel ben situat a Vilnius, no busqui més enllà de Near Ozas. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Near Ozas, l'excelent servei i instal.lacions superiors faran de la vostra estada una experiència inoblidable. Mentres estan allotjats en aquestes meravelloses instal.lacions, els clients poden gaudir de habitació familiar.\nA més, totes les habitacions ofereixen una gran varietat de comoditats com ara calefacció, balcó/terrassa, aparell de televisió LCD/pantalla de plasma, cuina americana, nevera per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Vilnius, el Near Ozas és el lloc perfecte per una estimulant i emocionant escapada.


Els centres cívics de Ciutat Vella es formen en perspectiva intercultural i diversitat religiosa | Oficina d'Afers Religiosos\nEl Programa BCN Interculturalitat i l’Oficina d’Afers Religiosos han elaborat un programa formatiu per a personal tècnic i directiu dels centres cívics de Ciutat Vella: Drassanes, Barceloneta, Pati Llimona i Convent de Sant Agustí (una mitjana de 10-15 persones han assistit en cada una de les sessions).\nAl llarg del mes d’octubre s’han realitzat tres sessions teòriques que han comptat amb personal especialitzat en l’àmbit intercultural i en l’àmbit de la diversitat religiosa sobre: la programació a centres cívics amb mirada intercultural: conceptes i aplicació; comunicació i discursos sobre la diversitat; la diversitat religiosa en societats obertes i democràtiques.\nL’objectiu d’aquestes sessions ha estat formar en perspectiva intercultural i diversitat religiosa als equips de professionals dels centres cívics de Ciutat Vella. S’ha plantejat com un espai de trobada i reflexió entre centres cívics on s’han ofert continguts significatius sobre la diversitat religiosa del districte i sobre com incorporar la perspectiva intercultural als projectes, activitats i accions que es programen des d’aquests equipaments. Aquest espai de treball i d’aprenentatge compartit entorn a la diversitat cultural i religiosa és clau, ja que els centres cívics configuren la vida cultural, social i associativa dels barris. Són espais de convivència, d’interacció i d’expressió que han d’estar oberts a tothom i configurats per tots i totes.\nL’Ajuntament de Barcelona continua apostant pel model intercultural i divers amb l’objectiu principal d’avançar de la Barcelona multicultural (diverses Barcelones que coexisteixen) cap a la Barcelona intercultural (una Barcelona diversa en molts aspectes que conviu i construeix la ciutat de manera conjunta i cooperativa).


Noves Homilies: 68. Elogi de l’autenticitat\n68. Elogi de l’autenticitat\nL’Ambròs mostra l’aspecte d’un bohemi il·lustrat, cortès i afable. És, segur, un rodamón que n’ha vist de verdes i de madures, si atenem a les explicacions que dóna quan pren la paraula –sembla talment una conferència de ciències socials- s’enlaira en consideracions molt i molt divertides sobre països que ha visitat, i posa cura en detalls interminables de costums, creences, ritus, grandiositats i misèries que ha aplaudit o rebutjat, ací i allà.\nCom corol·lari i resum, ell es queda amb tot allò que ofereix l’aspecte, el pes i la mesura de l’autèntic. Perquè, si ho sospesem atentament, veurem que la cultura i les tradicions humanes es componen d’un esquelet real, objectiu, i un revestiment decoratiu, sobreposat artificialment per les diverses evolucions culturals que, de vegades, ajuden a valorar allò substancial i d’altres fan distorsió de la realitat d’una manera enganyosa i, a cops, ridícula.\nCom a base d’orientació, ell proposa analitzar la situació concreta i quedar-se amb allò que ofereix la garantia d’autenticitat. I l’autenticitat no es pot dissociar mai de la naturalesa de les coses, perquè la veritat i la realitat rau en la naturalesa i les seves lleis. Això és el que tenim. Tot és com és, per més que les elucubracions humanes ho guarneixin o enlletgeixin. Al fons de tota disfressa sempre hi resta la realitat objectiva, l’autenticitat.\nAllò que més li crida l’atenció és el fenomen del fet religiós, la seva esquizofrènia, les contradiccions irreconciliables, els fanatismes delirants; tot per voler reduir a esquemes mentals i de comportament; quasi a formules matemàtiques, la necessària relació de l’home amb Déu; quan –de fet- aquesta relació es dóna naturalment, de forma espontània; tan radicalment com la relació existent entre el fetus i la mare (Déu és com la matriu de tot allò que existeix), o com la de l’arbre amb la terra on enfonsa les seves forçudes arrels.\nL’afer de l’home respecte de Déu es redueix a descobrir aquella relació i assumir-la joiosament. El següent pas és viure’s a si mateix autènticament immers en aquella relació mística. Si no es dóna aquesta experiència, transformada en actitud permanent, de poc deu servir –pensa ell- celebrar ritus o fer escaramusses voluntaristes en el camp de l’ascètica i de la moral; de ben poc deu servir venerar imatges, recitar pregàries o emprendre pelegrinatges, aprendre la Bíblia o l’Alcorà de memòria, o bé estudiar tractats teològics.\nUn esforç així d’admirable i dolorós, si no s’ha assolit una consciència clara de pertinença natural i ontològica a Déu, ni s’ha arribat a donar resposta autèntica, vital i habitual a la mateixa, es redueix a un revestiment decoratiu de l’esquelet o, encara pitjor, a una disfressa que impedeix la descoberta de la mateixa realitat autèntica.


Afiliació i Inscripció Canvi de base de cotització - autònoms 3bc5194a-22c1-4920-af9e-369f0838f498 Afiliació i Inscripció a91a013d-a4a0-4fe5-af58-529c513603a9\nCanvi de base de cotització - autònoms < Tornar\nTreballadors en situació d'alta en el Règim Especial de la Seguretat Social de treballadors per compte propi o autònoms.\nSol·licitar que, mentre estigueu donat d'alta en aquest Règim Especial, la base de cotització s'incrementi automàticament i anualment en el mateix percentatge en què s'augmentin les bases màximes de cotització en aquest Règim.\nModificar la base de cotització, en el Règim Especial indicat, únicament i exclusivament per a l'any natural següent a quan s'efectua la petició de canvi.\nObtenir un justificant de la sol·licitud feta.\nEl termini durant el qual es pot efectuar el canvi de base de cotització a través d'aquest servei és el comprès entre l'1 de gener i el 30 d'abril, amb efectes des de de l'1 de juliol següent, i abans de l'1 de novembre, amb efectes des de l'1 de gener de l'any següent.\nDurant el termini indicat, el treballador autònom pot fer tantes sol·licituds com desitgi i és únicament l'última petició realitzada abans de l'1 de novembre la que es té en compte com a base de cotització per a l'any natural següent.\nEl servei permet modificar la base de cotització en el Règim Especial indicat, per al mateix any en què s'efectua la petició de canvi, quan el treballador autònom hagi tingut durant l'any natural anterior les bases màximes permeses fins al moment.\nPodreu triar qualsevol base de cotització de les compreses entre aquella per la qual estàveu cotitzant i el límit màxim que us sigui d'aplicació, fins a l'últim dia del mes següent al de la publicació anual, al Butlletí Oficial de l'Estat, de l'Ordre per la qual es desenvolupen les normes de cotització a la Seguretat Social.\nLa nova base esdevindrà efectiva des del dia 1 de gener de l'any de la sol·licitud.


Avui ens volem fer ressò d’un web, www.consumocolaborativo.com, que entre altres informacions interessants ens fa una llista de projectes de consum col·laboratiu organitzats per temes. A més el llistat és interessant perquè es va actualitzant periòdicament i a la llista ens senyalen els que s’han afegit a l’última actualització, però també surten tatxats els que hi eren però ja no funcionen.\nEntre els diferents tipus de projectes podem trobar tant projectes relacionats amb l’automoció, projectes de crowdfunding, bancs del temps, coworking, turisme col·laboratiu, llocs d’intercanvi, per compartir llibres,… i molts més exemples. A més, si voleu, també podeu col·laborar afegint llocs que conegueu o el vostre projecte.\nEn aquesta web, a més, ens regalen el llibre «Vivir mejor con menos: Descubre las ventajas de la nueva economía colaborativa«, que podem descarregar en pdf o veure en pantalla.\nUna web molt interessant que us convidem a visitar.\nÈrica: primer bus que circula sense conductor a Catalunya\nTAGS: #consumcolaboratiu #economiacolaborativa


Riscos més que assumibles\nActualitzada el 05-05-2021 14:56\nEm deia una amiga escocesa de 43 anys que la setmana passada havia declinat vacunar-se amb AstraZeneca i que esperaria que arribessin vials de Pfizer o de Moderna de cara a l’estiu. A Escòcia es veu que això es pot fer. La meva amiga em deia que no volia exposar-se al risc de patir una trombosi. Com ella són moltes les persones que en desconfien i que creuen que si es posen la vacuna d’AstraZeneca patiran un infart cerebral.\nPerò cal posar el risc en context. S’han produït 86 casos de trombes d’entre 25 milions de vacunats. Això vol dir que aquest possible efecte secundari afecta menys d’una persona per cada 100.000 habitants. La pastilla anticonceptiva pot causar trombes a 100 dones de cada 100.000.\nDe fet, comporta més risc no posar-se la vacuna que fer-ho, perquè en el 17% dels casos de covid una de les complicacions més freqüents és precisament l’aparició de trombes.\nTots els medicaments i vacunes, sense excepció, tenen efectes secundaris dolents. El que cal valorar és si aquests riscos són assumibles. I els números, de moment, pel que fa a la vacuna d’AstraZeneca, assenyalen amb rotunditat que sí.\n10-04-2021 09:00 VACUNES\nEl 70% dels madrilenys citats s’estarien negant a rebre la vacuna d’AstraZeneca\n09-04-2021 18:38 VACUNES\nInvestiguen la relació entre la vacuna de Janssen i quatre casos de trombes als Estats Units


XERRADA INFORMATIVA SOBRE LA NOVA LLEI DEL VOLUNTARIAT » Vols fer-te voluntari i no saps com?…. ….Nosaltres t'ho expliquem!\nXerrada informativa sobre la nova llei de voluntariat, dimecres dia 4 de Maig, a les 18 h., al Casal Cívic Ca n’Aurell, pl. del Tint. 4. OBERTA A TOTHOM INTERESSAT.\nSense associacionisme no s’entén el voluntariat\nLa llei del voluntariat no podia oblidar el tarannà del nostre país. Per això el pròleg recorda el que definim com model català de voluntariat. Sense comparar-nos amb altres territoris, la nostra manera de fer voluntariat està molt lligada a la història del nostre país que s’ha construït fonamentalment des de la iniciativa social nascuda als pobles i barris. Molt abans que es generalitzés, a finals dels anys 80 del segle passat, el concepte Voluntari/a, feia anys que les persones feien accions voluntàries implicant-se socialment. Però es reconeixien com a persones militants, activistes, col·laboradores, sòcies…, sempre unides a unes altres persones amb un objectiu comú molt clar. És l’associacionisme el que, des de segles, ha vertebrat la societat, ha creat teixit i ha tramat grups diversos, tots junts formant una teranyina que ha suportat les persones, sobretot les més vulnerables, i ha donat cohesió a les poblacions. El que anomenem com a voluntariat social es feia des del suport mutu en les diverses entitats i associacions culturals, comunitàries, ambientals o de cooperació.\nUnes vegades des d’associacions civils o amb altres fórmules, d’altres vegades sense cap estructura jurídica, la gent s’ha anat associant per desplegar les seves motivacions, sovint inicialment per un gaudir personal, però que després generen respostes col·lectives davant mancances socials. És en aquest marc que es construeix el voluntariat a Catalunya. Més des de l’ètica de la militància que de l’ètica de la solidaritat. I és des de la militància que es construeix la solidaritat, primer en el propi grup però que es transforma en servei al país, a les persones, a l’entorn.\nL’associacionisme ha estat tan divers com les motivacions socials: des de l’amor a la llengua o a la natura. Des de les tradicions culturals i artístiques a l’educació, ja sigui d’infants o persones amb certes limitacions. O també el servei a la gent gran o als hospitals. I tota la teranyina gràcies a persones que són presents en diversos grups, que fan de nusos imprescindibles per a la vertebració de la comunitat i per a la construcció d’un país.


Llegir contes la princesa trista\nLa Princesa trista\nVet aquí que una vegada hi havia una princesa bonica com el sol, que cada dia es feia pentinar per cent criades.\nLa pentinaven enmig d'un gran jardí i heus aquí que tot pentinant-la va passar per allà un vol d'ocells. El més gros de tots, va baixar i amb el bec va prendre la pinta d'or i va fugir. La pobre princesa va tenir una gran angúnia perquè era una pinta que se l'estimava molt.\nL'endemà va tornar a sortir al jardí a fer-se pentinar per les cent criades, i quan estaven al bo i millor va tornar a passar un vol d'ocells, i altra vegada el més gros va tornar a baixar i va robar un anell d'or que portava a les trenes i va fugir. La princesa tota ella es va desconsolar.\nL'endemà va tornar a sortir a pentinar-se i altra vegada va passar aquell vol de moixonots, i el més gros de tots va baixar i li va robar una cinta daurada que tenia per lligar-se els cabells. Llavors sí que la princesa es va entristir tant i tant, que mai més no va tenir alegria.\nEls pares de la princesa que no tenien cap més filla que ella, estaven desesperats en veure que no hi havia manera de poder tornar l'alegria a la seva filla i en veure que cada dia que passava encara estava més trista, sense poder-la fer retornar. Penseu que en van fer moltes de coses!; com que eren reis i tenien tan poder com volien, podeu comptar si en posaren de coses en joc, però no hi havia manera d'alegrar la princesa.\nEl rei, desesperat, va fer una crida prometent que si hi havia algú capaç de fer riure a la seva filla, per poc que fos, el casaria amb ella i si era casat li donaria set pans d'or grossos com una mola de molí.\nEt aquí que hi havia un homenet que de tan petit que era li deien en Tamboret, que feia tanta gràcia en el parlar que així que obria la boca ja feia riure a tothom, però era tan vell que no s'aguantava, i va arribar a les seves orelles la crida del rei, i va dir-se:\n- Com a Tamboret que em dic que jo vaig a casa de la princesa, que la faig riure tant si com no, i si no ho assoleixo, em deixo treure la pell.\nVa agafar un gaiatet, i camina que caminaràs cap a casa el rei s'ha dit.\nPerò com que era tan vell es cansava, i es va asseure a reposar a la vora d'una mata de bruc, i de tan cansat que estava s'adormí com un roc.\nQuan es va despertar, es va trobar que li havien robat el gaiatet i no es va veure pas amb cor de seguir sense ell.\nLlavors va pensar:\n- Arrencaré aquesta mata de bruc i em faré una gaiata.\nPerò heus aquí que en arrencar aquella mata es va obrir un forat molt fons, fons com un pou. Hi havia una escala llarga, tan llarga que qui sap on anava a parar.\nI en Tamboret va pensar què redimoni devia ser aquell pou i li van venir ganes de baixar-hi.\nS'enfila a l'escala, escala avall, escala avall, i quan feia potser set hores que baixava, va arribar a un gran forn, on hi havia tot de pans que es coïen.\nDe tant baixar havia fet gana i va fer-hi una queixalada.\nPerò l'escala encara seguia avall i en Tamboret baixa que baixa set hores més i va fer cap a una llar de foc on hi havia més de cent olles que bullien amb una oloreta que feia venir gana al més desganat.\nEn Tamborinet no s'hi va pensar gaire. Pega llucada a la primera, es va untar el pa amb el suc, i menja que menja, però com que l'escala encara seguia, més avall s'ha dit.\nSet hores més de baixada i va fer cap a un celler. Ja feia una bona estona que se sentia una olor de vi bo, que trasblasava els esperits i va pensar que quan hi fos, xerricaria.\nEn arribar al celler va buscar la bóta del racó més amagat de tots, la va tatxolinar, i trinca que trinca!\nQuan va haver ben begut, va seguir el seu camí escala avall.\nVa arribar a una cambra tota plena de llits, matalassos i coixins de ploma, i va pensar:\nAquí sí que no m'hi ajec, perquè jo estic fet a dormir a terra, i amb un llit tan tou no me'n podria alçar i no podria arribar a veure la princesa; val més que segueixi escala avall, a veure a on aniré a parar.\nVan passar set hores més, tot baixant i es va acabar l'escala.\nEs va trobar amb un jardí tot ple d'arbres que feien flors de set olors i de fonts que rajaven aigües de set colors.\nEn Tamboret no tenia prou ulls per a mirar tota aquell món meravellós. Quan més embadalit estava va sentir una fressa estranya i es va amagar per por que l'atrapessin.\nVa veure venir un vol de vint-i-un ocells que en posar-se a terra es van tornar vint-i-un donzells joves i bonics com un sol. El que anava davant, que semblava ésser el més important entre tots ells, va treure una capseta on hi havia una pinta d'or, un anell d'or i una cinta daurada, i tot plorant i gemegant va dir:\nSi jo em pogués casar amb la princesa de qui les he robades! Com que estic encantat no podrà ser la meva esposa, fins que d'una manera o altra ho sàpiga i em vingui aquí a buscar.\nI plora que ploraràs el jove es va tornar un ocell i amb els seus companys va alçar el vol.\nI en Tamboret va pensar:\nVols jugar-t'hi que aquesta princesa és ... la princesa trista.\nI enfila escala amunt, rabent com un llamp; no ho semblava pas que fos tan vell. En poca estona ja va ser allà on s'havia ajagut i on havia perdut la gaiata.\nEngegat com un coet cap a casa del rei s'ha dit!\nVa arribar-hi tot esbufegant. Els criats no el volien deixar entrar perquè era una deshora, i perquè no creien que aquell homenet poguès fer riure la princesa, però ell es va explicar i el deixaren passar.\nQuan va ésser davant la princesa, fil per randa li va explicar tot el que acabava de veure i tot el que li havia passat.\nQue havia menjat pa del forn, sucat amb suc d'una olla, que havia begut vi de la bóta del racó, que no havia volgut dormir en el llit de plomes perquè estava acostumat a dormir a terra, que havia conegut un príncep encantat que estava enamorat d'una princesa que era l'única que el podia desencatar, el qual li havia robat essent moixó una pinta d'or, amb la que es pentinava, un anell d'or de la trena, i una cinta daura del cabell, i que li semblava que aquella princesa podia ser ella.\nI així mentre en Tamboret anava parlant, la princesa s'anava alegrant i va acabar fent grans rialles, tan i tan fortes que li va venir mal de ventre.\nVa dir a en Tamboret que sí, que ella era la princesa a qui un ocell li havia robat la pinta, l'anell i la cinta, i que d'això li havia vingut la tristesa, i li va demanar que fés el favor d'acompanyar-la fins l'amagatall secret del príncep encantat.\nLa princesa i en Tamboret se'n van anar al pou de sota el bruc i baixa que baixaràs. Van passar pel forn, on encara hi havia aquells pans, per la llar on encara bullien les olles, pel celler del bon vi, pel dormidor dels llits de ploma fins que va fer cap al jardí dels arbres de les flors de set olors i les fonts de l'aigua de nou colors.\nEs van ben amagar per no ésser vistos i va passar una estona fins que van comparèixer els vint-i-un moixons i així que van tocar de peus a terra es van tornar vint-i-un fadrins. I el més gran de tots, que semblava ser l'amo, es va treure una capseta, la va obrir i en veure la pinta, l'anell i la cinta, tot era plorar i demanar a la princesa, que ell estimava, que l'anés a desencantar.\nEn Tamboret i la princesa van sortir del seu amagatall. Quan el príncep els va veure se'ls va agenollar als peus, els va besar la mà i els va donar les gràcies perquè els desencantava a ell i els seus companys.\nDe seguida van anar a casa el rei i la princesa, més eixerida i més alegre que mai, es va casar amb el príncep.\nEl rei volia donar a en Tamboret els set pans d'or com una roda de molí, però ell no els va voler perquè va dir que era molt vell i que d'un dia a l'altre es moriria; va dir al senyor rei que preferia més que ell s'afillés un nebodet seu molt eixerit, perquè el dia que ell morís, com que no li quedaria ningú al món, es quedaria desemparat i aniria de mal borràs.\nEl rei de bona gana se'l va afillar i el va tenir com un fill, i com que no en tenia cap més, quan va morir li va deixar la corona.\nI heus aquí com aquest nebot d'en Tamboret, de ser un trist pageset va ser rei.\nja està acabat.\nLlegir contes de la princesa trista


Disposem d'un ampli equip de tècnics especialistes, capaços d'assumir la gestió i execució de projectes d'instal·lacions d'enginyeria civil i de projectes clau en mà.\nEstem especialment capacitats per donar una resposta directa als assumptes relacionats amb el manteniment dels edificis objecte de el contracte i incorporen solucions tècniques, econòmiques i homogènies que facilitin l'organització, direcció, execució i control de la gestió centralitzada de manteniment.\nInstal·lació, Manteniment i Serveis d'Assistència Tècnica\nUtilitza els nostres serveis\nExecució d'instal·lacions de climatització, refrigeració industrial, calefacció, ventilació, aigua calenta sanitària, electricitat, fontaneria, gas, energies renovables, telecomunicacions, etc., tant a nivell residencial com comercial.\nEstudis previs. Projectes bàsics i d'execució. Llicències ambientals i d'activitats. Auditories, eficiència energètica, diagnòstics. Direcció d'obres. Posada en marxa.\nManteniment preventiu. Manteniment predictiu. Manteniment correctiu.\nProjectes de legalització sobre les diferents tipologies d'instal·lació. Assessorament, tramitació i manteniment de documentació reglamentària. Assessories energètiques.\nReformes interiors d'habitatges. Rehabilitació de façanes. Execució de projectes per a nous negocis en locals comercials i rehabilitació o adequació de locals existents.\nCol·laborem en la formació de joves a través de la realització del programa de qualificació professional inicial (PFI) de Departament d'Ensenyament de la Generalitat de Catalunya.\nSi vols treballar amb nosaltres, no ho dubtis, mira les nostres ofertes de treball.\nPerfecta instal·lació i caldera que promet !! Espero que em duri 20 anys 👌😊 Seriosos, puntuals i nets. Contracte 144.088.\nEstic Content Ràpids Nets Seriosos I Eficaces.👍\nVan estar el passat dia reparant un equip d'aire condicionat amb avaria i ho van solucionar perfectament l'atenció rebuda va ser genial.\nAquestes buscant un Instal·lador autoritzat?


L'Ajuntament de Castellfollit de la Roca vol renunciar a part de les actuacions previstes pel Pla Viure al Poble - Olot Televisió\nComentaris tancats a L’Ajuntament de Castellfollit de la Roca vol renunciar a part de les actuacions previstes pel pla Viure al Poble\nAhir els vam explicar com l’Ajuntament de Castellfollit de la Roca ha resolt els contractes de les empreses incomplidores amb el projecte del nou edifici consistorial, amb la intenció d’assignar la direcció de l’obra al Consell Comarcal. Aquesta no és l’única conseqüència d’un edifici públic que ha estat marcat per la polèmica des de la col·locació de la primera pedra. Una altra conseqüència són, òbviament, l’estat de les finances a l’Ajuntament de Castellfollit. El consistori proposa renunciar a part de les actuacions previstes pel pla Viure al Poble, després que s’ha esgotat el termini i no s’han pogut executar.\nEl pla Viure al Poble concedit a Castellfollit de la Roca el 2009 ha permès destinar 99.000 euros a la cinglera. S’havien d’utilitzar per a la seva neteja i manteniment, tot i que un esllavissament fa anys va obligar a usar la partida per solucionar-ho. El pla Viure al Poble també va permetre executar part de l’obra de l’edifici consistorial. L’equip de govern, però, ha decidit renunciar a condicionar la planta Europa, un espai semisoterrat de l’edifici, pressupostada en a 100 mil euros. L’Ajuntament hi destinarà recursos quan ho cregui convenient, tot i que, de moment, no ho considera prioritari. Aquesta no és l’única actuació prevista al pla Viure al Poble a la qual s’ha renunciat. El termini d’aquesta ajuda, vinculada als fons FEDER de la Unió Europea expira el 31 d’aquest mes i és improrrogable. Aquesta setmana, el ple de l’Ajuntament ha aprovat per unanimitat un punt d’urgència que demanava renunciar a part dels ajuts. Es proposa rebre mig milió d’euros, en comptes del milió 100 mil que estava estipulat. Pel camí es quedaran part de la 15a d’actuacions previstes pel pla, que no s’han pogut executar o que s’han executat parcialment. L’equip de Govern atribueix aquesta situació a la crisi econòmica, però també a la mala planificació que segons ells va tenir l’anterior Govern municipal quan va decidir erigir el nou Ajuntament.\nL’Ajuntament de Castellfollit també renuncia a la partida del pla Viure al Poble destinada a l’acabament del parc d’escultures. Fins ara s’hi havien destinat prop de 28 mil euros per fer aquesta instal·lació. L’equip de Govern no vol gastar-se els altres 22 mil euros que s’hi havia pressupostat. L’Ajuntament tampoc no utilitzarà la partida del pla destinada al canvi de l’enllumenat al nucli antic. L’equip de Govern ja disposa d’una altra subvenció per fer-hi front. També renuncia l’espai destinat a una zona verda i a la construcció d’un nou local social, pressupostat amb 60 mil euros.\n– L’Ajuntament de Castellfollit de la Roca aprova un pressupost descompensat per 7.000 euros amb l’objectiu de compensar la tresoreria a finals d’any\nEl festival VEUS veurà la llum per primera vegada a Olot del 8 al 11 de desembre, coincidint amb el pont de la Puríssima. L'organització de l'esdeveniment ha posat a la disposició del públic 2.800 entrades que ja es poden comprar en línia a la web del festival,…\nFerrer Xocolata ens transporta fins a Mart al damunt d’un coet en la seva tradicional gran mona de Pasqua\nA l'aparador de la Pastisseria Ferrer hi veiem les propostes de la casa de cara a la mona de pasqua d'aquest any, com sempre, creacions pròpies i originals. Jordi Ferrer, Ferrer Xocolata: Defugim una mica de les modes i del que es veu cada dia a la televisió…


Agència de disseny web a Wordpress | Olalon\nDisseny web en WordPress de pàgines navegables, autogestionables, escalables i optimitzades per aconseguir els teus objectius.\nDisseny a WordPress: estètica i practicitat\nWordPress s’ha convertit en el CMS (gestor de continguts) d’ús més estès. Els seus orígens com a gestor de continguts fan que sigui un sistema fàcil d’usar sense necessitat de saber programació, i la gran quantitat de plugins i funcionalitats que se li poden afegir fan que un simple bloc es pugui acabar convertint en un web amb un disseny impressionant i unes funcionalitats totalment personalitzades. I el millor? Sempre serà fàcilment gestionable des d’un panell de control en el qual podem modificar els continguts de les pàgines sense necessitat de tocar el codi font.\nProjecte d’e-commerce per Prosegtar\nTenim anys d’experiència en disseny web amb CMS WordPress. Hem dissenyat més de 100 pàgines web en WordPress per a empreses de tots els sectors, amb un rang de preus totalment adaptats a les necessitats de cada client i que inclouen infinitat de possibilitats de personalització: Dissenys a mida o basats en una plantilla; pàgines tipus one page o complexes estructures de continguts; pàgines amb continguts bàsics o amb incorporació d’extensions i funcionalitats extra (Calendaris, motor de reserva, botiga online, bloc, animacions, i un llarg etcètera).\nLes possibilitats de WordPress són tantes que poden resultar aclaparadores. Per això oferim seguiment i assessorament durant tot el procés de disseny i programació, des de les primeres maquetes fins a la pujada a servidor.\nTenir una web dissenyada en WordPress et permet una fàcil autogestió i una total llibertat per millorar la teva pàgina sense necessitat de saber programació. I tot amb acabats i dissenys sorprenents.\nQuè inclou el servei de disseny web a WordPress?\nBrífing estratègic per detectar les necessitats del projecte.\nDisseny gràfic aplicat respectant les directrius de la identitat corporativa.\nProves destructives, versió beta i pujada final al servidor.\nALTRES SERVEIS DE DISSENY Y DESENVOLUPAMENT WEB


Ciclisme cross-country - Viquipèdia, l'enciclopèdia lliure\nCross-country Olímpic (XCO)\nEl cross-country (XC) és una disciplina del ciclisme de muntanya. El cross-country va esdevenir un esport olímpic l'any 1996 i, des d'aleshores, és la única forma de ciclisme de muntanya practicada als Jocs Olímpics.\n1.1 XC (cross-country)\n1.2 XCO (Cross-country olímpic)\n1.3 XCM (Cross-country marató)\n1.4 XCUM (Cross-country ultramarató)\n1.5 XCE (Cross-country eliminator)\n1.6 XCR (Cross-country relay)\n2 Bicicletes XC\nChristopher Bosque a la Super Cup Massi Girona (XCO)\nEl cross-country és un terme genèric per descriure les proves que es duen a terme a la muntanya en context de BTT (bicicleta tot terreny) o Rally.\nXCO (Cross-country olímpic)[modifica]\nEl cross-country olímpic és una modalitat del ciclisme de muntanya que es duu a terme en un circuit tancat d'entre 4 i 6 km (al que es donen diverses voltes) i la duració de la prova és d'aproximadament una hora i mitja. Tots els participants prenen la sortida al mateix temps i, donada la curta duració de la prova, els inicis acostumen a ser explosius i quelcom perillosos. Els ciclistes prenen l'inici de la cursa com el moment clau per posicionar-se al cap davant i guanyar posicions. La primera volta al circuit acostuma a ser una modificació d'aquest mateix on no s'incouen corriols i els corredors i corredores s'incorporen al final del circuit després d'haver escendit per pistes. El motiu de tot plegat és estirar el grup capdavanter i no crear taps als inicis dels corriols. Aquest fenomen s'anomena start lap. La UCI defineix el cross-country olímpic com un esdeveniment on el públic forma part de l'espectacle.\nXCM (Cross-country marató)[modifica]\nEl cross-country marató és una modalitat del ciclisme de muntanya que es duu a terme en un recorregut d'entre 60-80 km. El terme marató no està lligat a la marató a peu i a la distància dels 42km de l'atletisme. L'XCM acostuma a ser una de les modalitats més practicades pels ciclistes de cross-country olímpic perquè els serveix de gran ajuda a l'hora d'adquirir fons per a les curses tan explosives. El recorregut de la modalitat XCM acostuma a mesclar terrenys plans, tècnics i agressius (durant les baixes) i durs i exigents (durant els ascensos). No es defineix un circuit concret sinó que es tracta d'una ruta circular.\nXCUM (Cross-country ultramarató)[modifica]\nEl cross-country ultramarató és una modalitat del ciclisme de muntanya que es duu a terme en un recorregut d'entre 120-200 km. Els recorreguts de cross-country ultramarató no solen estar marcats amb indicacions de cursa sinó que els propis ciclistes duen un GPS que els guia pel bon camí.\nXCE (Cross-country eliminator)[modifica]\nEl cross-country eliminator és una modalitat del ciclisme de muntanya que es duu a terme en un circuit tancat d'entre 500m i 1,5 km (al que es donen una o dues voltes) i la duració de la prova és d'entre 2 i 5 minuts. Es tracta de la prova més explosiva de cross-country i el guanyador/a acostuma a ser el qui es posiciona en primer lloc en el primer sprint. El circuit és revirat i el disseny d'aquest mateix només habilita un tram lleugerament més ample on es poden dur a terme els avançaments. Barcelona és la única ciutat de l'estat espanyol que acull alguna prova de la copa del món de cross-country, més concretament una de les aturades de la UCI Mountain Bike World Cup Eliminator.\nXCR (Cross-country relay)[modifica]\nEl cross-country relay és una modalitat del ciclisme de muntanya que es duu a terme en un circuit tancat d'entre 4 i 6 km (al que es donen diverses voltes) i la duració de la prova és d'aproximadament una hora i mitja. A diferència de la resta de modalitats no es tracta d'una competició individual sinó en equips (seleccions nacionals). Els equips estan constituïts entre 5 i 7 ciclistes i cadascun d'ells només ha de completar una única volta. Quan es dirigeix a meta, el seu company de selecció ja pot iniciar la seva volta i així successivament. Les nacions competeixen entre elles per aconseguir el títol que els acredita com a Campions del Món de XCR.\nLa principal característica de les bicicletes cross-country és que són molt lleugeres. Per aquesta raó, els dissenyadors i dissenyadores utilitzen geometries triangulars basades en la rigidesa que aquestes suposen. Per altra banda, l'alta velocitat implica un bon sistema de frenat. Els frens de disc estan generalitzats en la pràctica de XC ja que la seva efectivitat és única. A més a més, no generen cap mena d'escalfament. En quant a les rodes, actualment s'utilitzen les de 29" amb cobertes primes, amples i amb un taquejat agressiu als extrems. La majoria de les bicicletes de XC incorporen doble suspensió.\n↑ «¿Qué es el MTB XCO? Así lo explica la UCI» (en castellà). [Consulta: 25 desembre 2020].\n↑ Factory, BCN Bike. «Ya está aquí la World Cup Eliminator Barcelona: 14 de Noviembre» (en castellà), 10-11-2020. [Consulta: 25 desembre 2020].\nObtingut de «https://ca.wikipedia.org/w/index.php?title=Ciclisme_cross-country&oldid=26927911»\nLa pàgina va ser modificada per darrera vegada el 8 abr 2021 a les 18:14.